alexandrainst/scandi-wiki huggingface dataset:
Karin Ruckstuhl

Karin Ruckstuhl (født 2. november 1980 i Baden, Sveits) er en nederlandsk friidrettsutøver som konkurrerer i sjukamp og lengdehopp.

Ruckstuhl er innehaver av den nederlandske rekorden i både sjukamp og femkamp innendørs. Hennes foreløpig største meritt er EM-sølvet fra Göteborg 2006 med ny nederlandsk rekord på 6423 poeng.

Referanser

Eksterne lenker 
 

Nederlandske mangekjempere
Friidrettsutøvere under Sommer-OL 2004
Deltakere for Nederland under Sommer-OL 2004
Deltakere for Nederland under VM i friidrett 2005
Deltakere for Nederland under VM i friidrett 2007
Peter Lacy

Peter Lacy, også kjent som Peter von Lacy eller Pjotr Petrovitsj Lassi, (født 26. september 1678 ved Limerick i Irland, død 19. april 1751 i Riga) var en irsk-russisk offiser fra Limerick i Irland, og senere general og  adelsmann i tjeneste hos tsaren i Russland. Han var formelt guvernør for det russiske Guvernementet Livland 1727–1751. 

Han var en stund i Frankrike fra oktober 1691, men forlot Ludvig XIVs solkeiserdømme til fordel for militær tjeneste i Østerrike. I østerriksk tjeneste i Russland fra 1697, med slaget ved Narva og feltoperasjoner i Livland, ble han skadet under den store nordiske krig mot Sverige og forfremmet til oberst. Året etter ledet han en brigade mot svenskene i slaget ved Poltava, og tok tjeneste hos prins Anikita Repnin, som var guvernør i Livland. Lacy var blant de første som inntok Riga, og ble i 1712 kommandør på borgen i byen. I 1719 var han med marinestyrken til Fjodor Apraksin, og gikk i land og ødela svenske våpenarsenaler og -fabrikker ved Umeå. 

i 1726 ble Lacy øverstkommanderende i Livland etter Repnin, og tre år senere guvernør i provinsen. Her ble han kjent med grevinnen av Kurland, den senere tsarina Anna av Russland, som gjorde Lacy til øverstkommanderende. Han beseiret polakkene i Den polske tronfølgekrig i 1734, og han ble russisk øverstkommanderende i den russisk-tyrkiske krig fra 1736. Etter seieren over tyrkerne 1739 tok han igjen aktivt opp guvernørposten i Livland.

Peter Lacy var igjen øverstkommanderende under den russisk-svenske krig, vant en knusende seier over svenskene ved Villmanstrand i august 1741, og erobret i praksis hele det sørlige Finland året etterpå. Etter dette forble han aktiv guvernør og øverstkommanderende i Livland til sin død i Riga 19. april 1751.

Referanser

Personer fra County Limerick
Guvernementet Livland
Russisk adel
Russiske generaler
Paul-Anders Simma

Paul-Anders Simma (født 27. september 1959 i Karesuando) er en samisk filmregissør og journalist bosatt i Tromsø.

Han vokste opp i grensetraktene mellom Sverige, Norge og Finland og utdannet seg til filmregissør ved Dramatiska institutet i Stockholm. Han har laget en rekke prisbelønte kortfilmer, spillefilmer og dokumentarfilmer. Simma har arbeidet i Sveriges Television og ved Nordnorsk filmsenter.

Filmografi 
Kortfilmer og dokumentarfilmer
 Bakom Natt og Dag 1988
 Let´s Dance 1991
 Viddas Testamete 1994
 Vredens marker 1994
 Et hundeliv 1996
 Gi oss skjelettene våre! 1999
 Iisko-Matti og kjærligheten 2000
 Å leve med bjørner 2008
Poron surma 2012
Olga 2013
Power of Yoik 2018
My Dear Mother 2020

Spillefilmer
 Stol på ministeren 1996

Priser 
 Amandaprisen «Beste ungdomspris 1993» for Let's Dance
«Winner Documentary Film Prize of the IG Metall 1999» Nordische Filmtage Lübeck for Gi oss skjelettene våre!
 «Best Director Award 2014» in the ‘Medium’ category at the Al-jazeera International Documentary Film Festival for Olga 
 «Prize of the International Jury 2015» at the International Film Festival EKOTOPFILM – ENVIROFILM  for Olga 
 «Documentary Film Prize 2019» 61st Nordische Filmtage Lübeck for Power of Yoik
 «The Estonian People's Prize 2020»  XXXIV Pärnu Film Festival for My Dear Mother
 «Winner 2020» ReelHeART International Film and Screenplay 
Festival Toronto for My Dear Mother 
 «Silver Award Winner Main Cathegories Best Feature Foreign 2020» Queen Palm International Film Festival for My Dear Mother
 «Best documentary 2021» Black Hills Film Festival for My Dear Mother

Referanser

Kilder 
 Paul-Anders Simma 50 år. Fødselsdagsomtale i Aftenposten Kultur 27. september 2009 side 19.

Eksterne lenker 
 

Svenske regissører
Svenske journalister
Vinnere av Amanda-prisen
Wentzel-hytta

Wentzel-hytta, også kjent som Vardåsstuen, er en turistforeningshytte på Vardåsen i Asker. Den ligger i furuskog på 314 moh, om lag 550 meter sørøst for toppen av Vardåsen. Hytta har utsikt mot nord, øst og sør. Den øvre enden av skitrekket til Vardåsen skisenter ligger rett nedenfor hytta.

Wentzels familiehytte 
Wentzel-hytta ble bygget av ekteparet maleren Gustav Wentzel og forfatteren Kitty Wentzel i 1896. Tomten til hytta ble skilt ut fra eiendommer som fra gammelt av tilhørte gårdene Vinnulstad og Hauger. Ifølge deres sønn Bjørn Wentzel besto hytta bare av en stor stue med innebygget seng, langbord, en peis og en gammel vedovn. Fra stuen var det trapp opp til en åpen gang inn til hemsen, hvor det var to flatsenger under skråtaket. 

Hytta ble i flere år flittig benyttet av familien og deres kunstnervenner, blant andre Olaf Gulbransson, Peter Rosenkrantz Johnsen, Erik Lie og Waldemar Theodor Dons. Noen år senere, i oktober 1917, lånte forfatteren og bildekunstneren Gösta af Geijerstam og hans kone Astri Smith hytta et halvt års tid. 

Hytta ble imidlertid etterhvert utsatt for så mye hærverk at familien Wentzel etter hvert ikke ville beholde den, og til sist solgte den for kr. 2000.

Fra speiderhytte til DNT-hytte 
Siden 1965 har Wentzel-hytta vært eid av Asker kommune. Frem til 2014 ble den brukt av ulike speiderlag, men forfalt med tiden kraftig på grunn av manglende vedlikehold. Sommeren 2015 ble hytta totalrenovert av kommunen, og tomten ryddet. Det var meningen at den renoverte hytta skulle være til bruk for skoler, barnehager og foreninger i nærmiljøet, i tillegg til speidergruppene i Asker. Den ble imidlertid lite brukt. 

I februar 2017 ble det bestemt at hytta skal driftes av DNT Oslo og Omegn og Asker Turlag, som del av kommunens partnerskapsavtale for folkehelse. Overtakelsen ble forsinket, blant annet på grunn av problemer rundt utedo. Hytta åpnet omsider i september 2020, etter at Asker Turlag hadde bygget ny utedo og ny gapahuk.

Hytta er ubetjent, og har fire sengeplasser.

Kilder

Litteratur

Eksterne lenker 
 DNTs nyhetssak om åpningen av hytta på dnt.no
 Wentzelhytta på ut.no
 Wentzelhytta på skiforeningen.no 
 Wentzel-hyttas faktaark i Riksantikvarens SEFRAK-register

 Artikkelen «Wentzelhytta» i Lokalhistoriewiki
 Artikkelen «Kjeldearkiv:Wentzelhytta» i Lokalhistoriewiki
 Artikkelen «Kjeldearkiv:Wentzelhytta, et besøk i 1898» i Lokalhistoriewiki

Turisthytter i Asker
Kulturminner i Asker
Den Norske Turistforening
Muhammad Abduh

Muhammad Abduh (født 1849 i Alexandria, Egypt, død 11. juli 1905) var en egyptisk jurist, religiøs lærd og liberal reformer av islam. Han regnes som grunnleggeren av den islamske modernismen. 

Mohammad Abduh ønsket å gjøre islam forenlig med det 19. århundres rasjonalisme. Ifølge ham kunne ikke muslimer bare stole på tolkningene av tekstene som var levert av middelalderens geistlige. Islam måtte reformeres slik at det tritt med skiftende tider. 

Hans muslimske motstandere refererer til ham som en vantro, mens hans tilhengere kalte ham en vismann og leder. I sine utgitte verker skildrer han Gud som en allmektig person som utdanner menneskeheten fra barndommen til ungdommen og deretter videre til voksenlivet. Ifølge ham er islam den eneste religionen som kan påvises ved resonnement. 

Muhammad var imot polygami og mente at det var en arkaisk skikk. Han trodde på en form for islam som ville frigjøre menn fra slaveri, gi like rettigheter til alle mennesker, og avskaffe rasediskriminering og religiøs tvang.

Referanser

Eksterne lenker 
 Center for Islam and Science: Muhammad `Abduh

Islamske lærde
Egyptere
Muftier
Personer fra Alexandria
Res publica (andre betydninger)

Res publica kan vise til:

Res publica – et latinsk uttrykk, opprinnelsen til ordet «republikk»
Res Publica Romanorum – Den romerske republikk
Om staten (opprinnelig latin De re publica) – en dialog om romersk politikk av Cicero 
Res Publica (parti) – et tidligere politisk parti i Estland
Res Publica (tankesmie) – en norsk tankesmie som har støtte fra fagbevegelsen
Miatli-demningen

Miatli-demningen er en russisk demning med vannkraftverk i den 144 km lange elva Sulak i Dagestan, som renner ut i Kaspihavet fra østsiden av Kaukasus helt sør i Russland mot grensen til Aserbajdsjan. Dette anlegget har en installert vannkraftkapasitet på 220 MW fordelt på to turbiner, og årsproduksjonen er på 690 GWt. Anleggsarbeidene var ferdige i 1986.

Demningen er 86,5 meter høy og 179 meter lang. 

I elva Sulak i Dagestan er det i alt fem vannkraftverk på totalt 1 763 MW kapasitet:
 Tsjirkej-demningen (Tsjirkejskaja GES, øverst, 1 000 MW)
 Gergebil-demningen (Gergebilskaja GES, 17,8 MW)
 Tsjirjurt vannkraftverk (Tsjirjurtovskije Kompleks, i alt 3 demninger, 125 MW)
 Tsjirjurt-1-demningen (Tsjirjurtskaja GES-1, 72 MW) 
 Tsjirjurt-2-demningen (Tsjirjurtskaja GES-2, 9 MW)
 Gelbakh-demningen (Gelbakhskaja GES, 44 MW)
 Miatli-demningen (Miatlinskaja GES, 220 MW) 
 Irganaj-demningen (Irganajskaja GES, 400 MW)

Eksterne lenker
 RusHydro – kraftverkets webside.

Vannkraftverk i Russland
Demninger i Russland
Kraftverk i Dagestan
Tsjirjurt vannkraftverk

Tsjirjurt vannkraftverk er et russisk vannkraftverk i den 144 km lange elva Sulak i Dagestan, som renner ut i Kaspihavet fra østsidene av Kaukasus helt sør i Russland mot grensen til Aserbajdsjan. Dette anlegget har en beskjeden installert vannkraftkapasitet på bare 125 MW, fordelt på tre små demninger. Anlegget stod ferdig i 1964

Den høyeste av demningene (Tsjirjurt 1) er 37,5 meter høy og 43 meter lang, og stod ferdig i 1964. 

I elva Sulak i Dagestan er det i alt fem vannkraftverk på totalt 1 763 MW kapasitet:
 Tsjirkej-demningen (Tsjirkejskaja GES, øverst, 1 000 MW)
 Gergebil-demningen (Gergebilskaja GES, 17,8 MW)
 Tsjirjurt vannkraftverk (Tsjirjurtovskije Kompleks, i alt 3 demninger, 125 MW)
 Tsjirjurt-1-demningen (Tsjirjurtskaja GES-1, 72 MW) 
 Tsjirjurt-2-demningen (Tsjirjurtskaja GES-2, 9 MW)
 Gelbakh-demningen (Gelbakhskaja GES, 44 MW)
 Miatli-demningen (Miatlinskaja GES, 220 MW) 
 Irganaj-demningen (Irganajskaja GES, 400 MW)

Eksterne lenker
 RusHydro – anleggets webside.

Vannkraftverk i Russland
Demninger i Russland
Kraftverk i Dagestan
Iichirō Hatoyama

var en japansk politiker. Han var administrativ visefinansminister, den ledende administrative stilling i finansdepartementet, før han ble innvalgt i overhuset og tjente som utenriksminister fra 1976 til 1977. 

Iichirō Hatoyama regnes som tredje generasjon i Hatoyama-dynastiet i japansk politikk. Han er sønn av Ichirō Hatoyama (1883–1959), som var statsminister i perioden 1954 til 1956 og som grunnla Japans liberaldemokratiske parti. Iichirō Hatoyama har selv to sønner, som begge var aktive politikere. Den fremste av disse er Yukio Hatoyama, som i september 2009 ble valgt til statsminister i Japan.

Litteratur 
 Mayumi Itoh: The Hatoyama dynasty: Japanese political leadership through the generations, New York: Palgrave Macmillan, 2003

Japanske politikere
Fødsler i 1918
Dødsfall i 1993
Eline Berings

Eline Berings (født 28. mai 1986 i Gent) er en belgisk friidrettsutøver (hekkeløper).

Berings ble europamester for juniorer på 100 meter hekk i 2005. I 2006 deltok hun i EM i Göteborg, der hun ble utslått i forsøkene på 100 meter hekk. I innendørs-EM 2007 var hun i finalen på 60 meter hekk, men endte på åttendeplass. Samme år deltok hun i hun under VM i Osaka, der hun igjen ble slått ut i kvalifiseringen.

Det store gjennombruddet kom under innendørs-EM 2009, der hun tok gull på 60 meter hekk med tiden 7,92.

Referanser

Eksterne lenker 
 
 

Personer fra Gent
Belgiske hekkeløpere
Europamestere i friidrett for Belgia
Deltakere for Belgia under Sommer-OL 2012
Friidrettsutøvere under Sommer-OL 2012
Deltakere for Belgia under EM i friidrett 2010
Deltakere for Belgia under EM i friidrett 2012
Deltakere for Belgia under VM i friidrett 2017
Deltakere for Belgia under VM i friidrett innendørs 2018
Shoplifter

Shoplifter er en sang av det amerikanske punkrockbandet Green Day. Sangen var opprinnelig å finne som B-side på den australske utgivelsen av singelen «American Idiot». Sangen ble spilt inn i Oakland, California like før innspillingen av albumet American Idiot begynte, og den var heller aldri ment for albumet.

Sangen ble lagt ut for nedlasting eksklusivt på iTunes 21. september 2004. Senere, 16. april 2009, har den derimot blitt fjernet fra iTunes, men det går likevel ann å få tak i sangen ved å kjøpe American Idiot Deluxe Edition da den er med på denne versjonen av albumet.

Green Day-sanger
Sanger fra 2004
Punk rock-sanger
Rockesanger fra 2000-årene

en:Green Day discography#Singles
Mimix

Mimix var et norsk danseband fra Vestfold, som startet i 1972 med utspring fra «4-ESS». Bandet bestod i begynnelsen av Tor Stokness (trekkspill/bass/vokal), Jan Stokness (gitar/vokal), Øyvind Eriksen (bass/gitar/vokal *) for øvrig bandnavnets opphavsmann), Marvin Hermansen (trommer/vokal), Marit Slettingdalen (gitar/vokal). Etter en kort periode ble også Alfred Håkonsen (saksofon/klarinett/perkusjon/vokal) med i bandet. Da Marit, og etter hvert også Tor og Jan ga seg, så ble disse erstattet med hhv. Arvid Numme (gitar/vokal), Gunnar Schweiger (piano/vokal), og Ingrid Teigen (vokal) – senere Inger Svendsen (vokal). Gunnar flyttet etter hvert fra distriktet, og ble erstattet av Tom Ole Nilsen (orgel). Da Øyvind etter hvert måte i «kongens klær», så ble bassen overtatt av Bjørn Johannessen – og deretter «Historie».............. 

•) Navnet Mimix var opprinnelig Mimics (av mimic = etterape), og kom til etter ivrig leting etter nytt bandnavn i den røde norsk-engelske ordboken fra skolen. Navnet ble senere endret fra «cs» til «x» etter at det sto feil på trykk i lokal-avisen da de skulle spille på syd-vest landet. Bandet syntes dette så «tøft» ut, og beholder senere x’en.

Historie
Deres debutalbum, Kom og dans med meg, ble utgitt i 1985. Mimix hadde da sju medlemmer, og bestod av Håkonsen, Johannessen og Hermansen samt Bente Bøe (vokal), Leif-Åge Fredriksen (keyboards/vokal), Arvid Numme (gitar/mandolin/vokal) samt Jon Teyler (steelgitar/gitar/mandolin/vokal). Album nummer to ble utgitt i 1990 og het California Blue. Her finnes sanger som blant annet tittelmelodien «California Blue» og «Piken i dalen». Bente Bøe og Leif-Åge Fredriksen hadde sluttet, og Roger Askjem (keyboard/trekkspill/vokal) kom med som nytt medlem på dette albumet.

Albumet De nære ting ble utgitt i 1991, og foruten tittelmelodien «De nære ting» var blant annet sangen «Ola var fra Sandefjord» med her. Det neste albumet til Mimix var Jukebox fra 1992, og av låtene på dette albumet kan nevnes «Jukebox i mitt hjerte» («Jukebox in My Mind») og «Vandringsmenn synger». Dette ble den siste utgivelsen som Marvin Hermansen var med på, da han døde i 1993. Så gikk det fire år før Mimix kom med en ny CD. Takk for sist kom i 1997 og inneholdt blant andre ««Hvorfor» («Crazy») og «Kommer nå». Rune Eriksen var ny trommeslager. Dette ble bandets siste utgivelse, og i 1998 bestemte medlemmene seg for å slutte.

Diskografi
1985 Kom og dans med meg
1990 California Blue
1991 De nære ting
1992 Jukebox
1997 Takk for sist
2000 Avskjedstoner
2002 Mimix i box
2004 Topp 20

Eksterne lenker 
 

Norske danseband
Band etablert i 1972
Goldisthal vannkraftverk

Goldisthal vannkraftverk er et vannkraftverk i elva Saale i Thüringen i det sentral-østlige Tyskland. Dette er et såkalt pumpekraftverk som nytter tt oppdemmede reservoarer, og har installert vannkraftkapasitet på 1 060 MW, fordelt på fire turbiner. Øvre reservoar er Oberbecken på 13,5 millioner m³, mens nedre reservoar er Oberes Schwarzatal på inntil 18,9 millioner m³. 

Oberbecken-demningen er 29 meter høy og 3 370 meter lang, og ble fullført i 2002. Den nedre Goldisthal-demningen er 67 meter høy og 220 meter lang, og sto ferdig i 2001.

Referanser

Eksterne lenker 
 
 Vattenfall – hjemmeside for Goldisthal.
 Talsperren.net – oversikt over Goldisthal-verket.

Vannkraftverk i Tyskland
Demninger i Tyskland
Kraftverk i Thüringen
Pumpekraftverk i Tyskland
Demninger fullført i 2004
Kraftverk etablert i 2004
2004 i Tyskland
Saales vassdragsområde
Thüringens geografi
Lago Delio-demningen

Lago Delio-demningen  er en demning med et vannkraftverk i provinsen Varese i det nordlige Italia. Det har en total installert produksjonskapasitet på ca. 1 040 MW. Anlegget demmer opp innsjøen Lago Delio (Lago d'Elio).

Demninger i Italia
Vannkraftverk i Italia
Provinsen Varese
Kraftverk etablert i 1971
Kraftverk etablert i 1973
1971 i Italia
1973 i Italia
Demninger fullført i 1971
Byggverk i Lombardia
Piastra Edolo vannkraftverk

Piastra Edolo vannkraftverk  er et vannkraftverk i Valle  Gesso i Provinsen Cuneo helt sør i Piemonte i det nordlige Italia, rett sør for byen Cuneo. I denne dalen ligger også Lago del Chiotas. Nærmeste tettsted fra Piastra Edolo vannkraftverk er Terme di Valdieri. Det har en total installert produksjonskapasitet på ca. 1 020 MW. 

Anlegget sto ferdig i 1982 og er et såkalt pumpekraftverk med to vannreservoarer, hvorav et skapes av Piastra-demningen. Den skaper hovedreservoaret er Lago della Piastra på elva Gesso, som er ei tilsigselv til elva Stura di Demonte som igjen renner ut i Tanaro, ei viktig sørlig sideelv til Po.

Fallhøyden (hydraulic head) er  meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.

Demninger i Italia
Vannkraftverk i Italia
Pumpekraftverk i Italia
Demninger fullført i 1984
Kraftverk etablert i 1985
1984 i Italia
1985 i Italia
Po
Byggverk i Piemonte
Presenzano vannkraftverk

Presenzano vannkraftverk er en demning med et vannkraftverk kalt «Domenico Cimarosa», beliggende i provinsen Caserta i Campania i det sørøstlige Italia, nord for Napoli. Det har en total installert produksjonskapasitet på ca. 1 000 MW fordelt på fire turbiner. 

Anlegget er et såkalt pumpekraftverk som utnytter vannkraften fra to reservoarer som vannet pumpes imellom. Det ble påbegynt i 1979 og ferdigbygd i 1991. Anlegget er lokalisert i vassdraget til elva Volturno.

Eksterne lenker
 Monte Santa Croce kommune – «http://www.pupia.tv/monte-santa-croce/sport/34/navigavolturno2009-centro-nautico-enel-presenzano.html».
 Enel SPA – «Presenzano: Energia, Natura e Sport».
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.

Demninger i Italia
Vannkraftverk i Italia
Pumpekraftverk i Italia
Demninger fullført i 1990
Kraftverk etablert i 1991
1990 i Italia
1991 i Italia
Byggverk i Campania
Jan Atle Stang

Jan Atle Stang (født 16. januar 1961 i Bergen) er en norsk journalist, redaktør og næringslivsleder. Fra 1. august 2017 arbeider han som kommunikasjonssjef ved NHOs hovedkontor i Oslo.

Han var redaktør i Firdaposten i åtte år, frem til 2003. Fra 2003 til 2011 var han sjefredaktør i avisa Firda, som kommer ut i Førde. Fra 1. februar 2012 var han regiondirektør i NHO Sogn og Fjordane. En periode var han styremedlem i Norsk Redaktørforening.

Referanser 

Norske journalister
Norske redaktører
San Fiorano vannkraftverk

San Fiorano vannkraftverk  er et vannkraftverk ved elva Oglio (Valle Camonica) i kommunen Sellero i Provinsen Brescia i Lombardia, i det nordlige Italia. Det har en total installert produksjonskapasitet på ca. 568 MW, og utnytter vannkraft fra ulike reservoarer, bl.a Lago d'Arno, på ca. 1.400 moh.. Det stod ferdig i 1972, og operatør er energiselskapet ENEL.

Eksterne lenker
 Offisiell hjemmeside.

Vannkraftverk i Italia
Provinsen Brescia
Kraftverk etablert i 1972
1972 i Italia
Po
Byggverk i Lombardia
Henri Nathansen

Henri Nathansen (født 17. juli 1868 i Hjørring død 16. februar 1944 i Lund i Sverige) var en dansk forfatter.

Han skrev blant annet under pseudonymet Frater Taciturnus.

I 2006 ble hans drama Indenfor Murene tatt opp i det danske Kulturministeriets kanon for scenekunst.

Indenfor Murene er Nathansens dramatiske hovedverk. Han skrev det i  og det ble oppført første gang på Det Kongelige Teater den 23. mars samme år, hvor han selv var instruktør for uroppsettingen. 

To danske legater ble opprettet for å hedre og minne Henri Nathansen og hans ektefelle: Jeanne og Henri Nathansens Minnelegat og Jeanne og Henri Nathansens Fødselsdagslegat.

Utvalgte verk 
 1899 – Sommernat
1901 – Den forbudne Frugt
 1902 – Floden
 1904 – Mor har Ret
 1907 – Den gode Borger
 1908 – Danas Have
 1908 – Daniel Hertz
 1912 – Indenfor Murene

Referanser

Eksterne lenker 
 
 

Danske forfattere
Personer med enkeltverk i den danske kulturkanonen
Personer fra Hjørring
Bony Maronie

Bony Maronie er et norsk rock'n roll-band med base i Oslo-området. Bandet ble startet cirka 1983, først under navnet Burp, og de ga da ut singelen «Paid it cash», med «Rock'n roll shock» på B-siden. De skiftet navn til Bony Maronie ca. 1985, og spilte mye i Oslo og omegn. Musikalsk er Bony Maronie inspirert og påvirket av mange stiler og retninger, men røttene er i blues-sjangeren. Eksempler er AC/DC, Motorhead, Elmore James og Backstreet Girls. 

Bandets navn er hentet fra en låt av Larry Williams. Konsertstedene Renegat, Sardine's, Rockefeller og Rock Alive i Oslo var blant stedene Bony Maronie gjestet. De ga ut en LP i 1989 på plateselskapet Grammofon AS Elektra. Bony Maronie ble oppløst i 1991, men har fra 2010 opptrådt sporadisk i osloområdet – eksempelvis på John Dee i Oslo i 2016. Samme år kom det et minialbum på markedet: «Angry But Happy», gitt ut på Party Records, og i 2020 ble albumet "Still Sucks" gitt ut. Bony Maronie har benytte flere gjesteartister, eksempelvis: Marita S. Fønhus, Petter Baarli fra Backstreet Girls, Reidar Larsen, Neon Leon, Stacie Collins og Kai Kidd fra The Carburetors. Brage Bragli har etter at han sluttet, spilt i Frank Znort Quartet.

Medlemmer 
Bandets nåværende besetning:

 Thore Feiring (trommer, vokal)
 Pål Andersen (gitar)
 Reinhold Rønstad (bass)
 Kåre Leth (vokal)
 Torben Grue (gitar)
Tidligere medlemmer:

 Rune Sigvartsen (trommer)
 Lars Birkelund (trommer)
 Brage Bragli (gitar)

Eksterne lenker 
 Omtale i Musikkavisen Puls https://www.puls.no/17959.html
 Bony Maronie på Youtube
 Bony Maronie på Rockipedia
 Intervju med Reinhold Rønstad på heavymetal.no
 

Norske rockegrupper
Band etablert i 1983
Opphør i 1991
Stewart Morris

Stewart Morris (født 25. mai 1909 i London, død 24. februar 1991) var en britisk seiler som deltok i de olympiske leker 1948 i London.

Morris ble olympisk mester i seiling under Sommer-OL 1948 i London med båten «swift». Sammen med Davis Bond vant de swallowklassen foran Portugal. 
Seilingene  ble avviklet utenfor Torquay i perioden 3. til 12. august 1948.

OL-medaljer 
 1948  London –  Gull i seiling, swallow

Eksterne lenker 
 

Britiske seilere
Medaljevinnere under Sommer-OL 1948
Deltakere for Storbritannia under Sommer-OL 1948
Seilere under Sommer-OL 1948
Olympiske mestere for Storbritannia
Personer fra London
Olympiske medaljevinnere i seiling
Sergej Andrejev (diplomat)

Sergej Vadimovitsj Andrejev (russisk: ; født 26. juni 1958) er en russisk diplomat. Han var Russlands ambassadør til Norge fra juli 2006, da han overtok stillingen etter Aleksandr Panov. Han ble i 2010 etterfulgt av Vjatsjeslav Pavlovskij.

Referanser

Kilder 
 «Ny russisk ambassadør i Oslo». NTBtekst (23. juni 2006)

Russiske ambassadører
Russiske ambassadører til Norge
Ambassadører til Angola
Ambassadører til São Tomé og Príncipe
Ambassadører til Polen
Fødsler i 1958